**УСТАВ**

**НА НАРОДНО ЧИТАЛИЩЕ „ПАИСИЙ ХИЛЕНДАРСКИ, КВ. РЕДУТА - 2007“**

**ГЛАВА ПЪРВА**

**ОБЩИ ПОЛОЖЕНИЯ**

Чл. 1. Народно читалище „Паисий Хилендарски, кв. Редута - 2007“ гр. София е самоуправляващо се културно-просветно сдружение на територията на гр. София, пк 1505, район „Слатина“, кв. „Редута“, ул. „Иларион Драгостинов“ № 17-19.

Чл. 2. Читалището е юридическо лице с нестопанска цел, с наименование „Паисий Хилендарски, кв. Редута - 2007“ гр. София, и е създадено и функционира на основание на Закона за народните читалища и този Устав.

Чл. 3. Седалищието и адресът на управление на Народно читалище „Паисий Хилендарски, кв. Редута - 2007“ е гр. София, пк 1505, район „Слатина“, кв. „Редута“, ул. „Иларион Драгостинов“ № 17-19.

Чл. 4. Читалището е неполитическа организация и в неговата дейност могат да вземат участие всички лица, без оглед на ограничение на възраст, пол, политическа, етническа и религиозна принадлежност.

**ГЛАВА ВТОРА**

**ЦЕЛИ И ЗАДАЧИ НА ЧИТАЛИЩЕТО**

Чл. 5. Целите на читалището са да задоволява потребностите на гражданите, свързани със:

1. развитие и обогатяване на културния живот, социалната и образователната дейност в гр. София, район „Слатина“, където осъществява дейността си;
2. запазване и развитие на обичаите и традициите на българския народ;
3. развитие на творчестите способности, разширяване на знанията на гражданите с оглед са развитието на личността и приобщаването на хората към ценностите и постиженията на науката, изкуството и културата;
4. да бъде средище на духовен живот и материална култура на населението на града и региона, и да възпитава в дух на демократизъм, родолюбие и общочовешка нравственост;
5. да работи за възпитаване и утвърждаване на националното самосъзнание.

Чл.6. За постигане на своите цели, читалището извършва следните дейности:

1. урежда и поддържа библиотека, читалня, и поддържа електронни информационни мрежи;
2. организира школи, кръжоци, курсове, клубове, празненства, концерти и чествания;
3. работа с неправителствени организации и осъществяване на съвместни обучения по европейските програми;
4. развива и подпомага любителското художествено творчество;
5. събира и разпространява знания за родния край;
6. читалището може да развива и допълнителна стопанска дейност, свързана с предмета на основната му дейност, и в съответствие с действащото законодателство, като използва приходите от нея за постигане на определените в този Устав цели. Читалището не разпределя печалба. Читалището няма право да отдава сградата за религиозни сектантски дейности и хазартни игри.

**ГЛАВА ВТОРА**

**ЧЛЕНСТВО**

Чл. 7. Членството в читалището е свободно за всички дееспособни граждани без ограничения, щом те работят за постигане на целите на читалището и защитават неговите интереси.

Чл.8. /1/ Членовете на читалището са: индивидуални, почетни и колективни.

/2/ Индивидуалните членове са български граждани. Те биват действителни и спомагателни:

1. действителните членове са лица, навършили 18 години, които участват в дейността на читалището, редовно плащат членския си внос и имат право да избират и да бъдат избирани.
2. спомагателните членове са лица до 18 години, които нямат право да избират и да бъдат избирани. Те имат право на съвещателен глас.

/3/ колективните членове съдействат за осъществяването целите на читалището, подпомагат дейностите, поддържането и обогатяването на материалната база и имат право на един глас в общото събрание. Колективните членове могат да бъдат:

1. професионални организации;
2. стопански организации;
3. търговски дружества;
4. кооперации и сдружения;
5. културно-просветни и любителски клубове и творчески колективи.

Колективните членове се приемат по реда определен от Настоятелството по писмено заявление на упълномощен представител.

/4/Почетни членове могат да бъдат български и чужди граждани с изключителни заслуги за читалището, приети по решение на Общото събрание на читалището по предложение на настоятелството или членовете на читалището. На почетните членове, Настоятелството издава специални удостоверения.

/5/ Лицата, които даряват предмети и средства на стойност над 500 лв., се обявяват за ДАРИТЕЛИ на читалище „Паисий Хилендарски, кв. Редута - 2007“. Вписват се в Протоколна книга и се спазва волята на дарителя.

Чл. 9. /1/ Всички лица, изявили желание да бъдат членове на читалище „Паисий Хилендарски, кв. Редута - 2007“, се запознават с Устава и в молбата си за приемане декларират, че приемат Устава и ще го спазват.

/2/ На членовете на читалището се издават документи за членство.

Чл. 10. Приетият индивидуален член на читалището плаща членски внос определен от Общото събрание.

Чл. 11. Колективните членове се приемат от Настоятелството на читалището по писмено заявление на упълномощен представител на кандидатите за колективно членство и заплащат членски внос определен от Общото събрание.

Чл. 12. Членовете на читалището имат право да:

1. участват в управлението на читалището и контрола на неговата дейност;
2. получават достъп до всички читалищни форми на дейност и прояви, по ред определен от Настоятелството;
3. ползват с предимство културно-просветните форми на читалището;
4. получават всякаква информация, относно дейността на читалището и работата на ръководството.

Чл. 13. Членството в читалището може да се прекрати:

1. с писмено заявяване на лицето за прекратяване на членството;
2. при неплащане на членски внос в продължение на шест месеца последователно в годината без уважителни причини по ред определен от настоятелството;
3. при прекратяване на читалището;
4. по решение на настоятелството, утвърдено от Общото събрание, когато лицето член на читалището грубо нарушава Устава на читалището, не спазва решенията на органите на управление и с действията си уронва престижа и интересите на читалището или с действията си е нанесло вреди.

**ГЛАВА ЧЕТВЪРТА**

**ОРГАНИ НА УПРАВЛЕНИЕ**

Чл. 14. Органи на управление на читалището са:

1. Общото събрание на членовете на читалището;
2. Настоятелството;
3. Проверителната комисия.

Чл. 15. /1/ Върховен орган на читалището е Общото събрание. Общото събрание се състои от всички членове на читалището.

/2/ Общото събрание има следните правомощия:

1. изменя и допълва устава на читалището;
2. избира и освобождава членовете на Настоятелството, Проверителната комисия и Председателя;
3. приема, изменя и отменя вътрешните актове на читалището, необходими за организацията на неговата дейност;
4. изключва членове на читалището;
5. определя основни насоки в дейността на читалището;
6. взема решения за членуване или за прекратяване на членство в читалищно сдружение;
7. приема бюджета на читалището;
8. приема годишния отчет до 30 март на следващата година;
9. определя и утвърждава размера на членския внос;
10. отменя решения на други органи на читалището;
11. взема решение за прекратяване на читалището;
12. взема решение за отнасяне до съда на незаконосъобразни действия на ръководството.

/3/ Решетията на Общото събрание са задължителни за всички членове и органи на читалището.

/4/ В Общото събрание участват всички членове на читалището. Неприсъстващ член на читалище има право да упълномощи друг член на читалището.

Чл.16. Решенията на Общото събрание по Чл. 15, ал. 2, т.1, т.4, т. 10, т.11 и т.12 се вземат с мнозинството най-малко две-трети от всички членове. Останалите решения се вземат с мнозинство повече от половината от присъстващите членове.

Чл.17. /1/ Редовно Общото събрание на читалището се свиква най-малко веднъж в годината по решение на Настоятелството. Извънредно общо събрание може да бъде свикано по решение на настоятелството, по искане на проверителната комисия или на една трета от членовете на читалището с право на глас. При отказ на настоятелството да свика извънредно общо събрание, до 15 дни от постъпването на искането проверителната комисия или една трета от членовете на читалището с право на глас могат да свикат извънредно общо събрание от свое име.

/2/ Поканата за събранието трябва да съдържа дневния ред, датата, часа и мястото на провеждането му и кой го свиква. Тя трябва да получена срещу подпис или връчена не по-късно от 7 дни преди датата на провеждането. В същия срок на вратата на читалището и на други общодостъпни места в общината, където е дейността на читалището да бъде залепена поканата за събранието.

Чл. 18. /1/ Общото събрание е законно, ако на него присъстват или са представени по пълномощно повече от половината от имащите право на глас членове на читалището.

/2/ Когато в часа на провеждането на събранието няма нужния кворум, то се отлага с един час. Тогава събранието е законно, ако на него присъстват не по-малко от една-трета от членовете при редовно общо събрание и не по-малко от половината плюс един от членовете при извънредно общо събрание.

/3/ В работата на Общото събрание на читалището могат да участват всички негови членове, както и други лица, имащи право на глас.

Чл. 19. Две-трети от членовете на общото събрание на читалището могат да предяват иск пред Софийския градски съд по седалището на читалището за отмяна на решението на общото събрание, ако то противоречи на закона или устава. Искът се предявява в едномесечен срок от узнаването на решението, но не по-късно от една година от датата на вземане на решението.

Чл. 20. Прокурорът може да поиска от Софийския градски съд да отмени решение на общото събрание, ако то противоречи на закона или устава в едномесечен срок от узнаването на решението, но не по-късно от една година от датата на вземане на решението.

Чл. 21. /1/ Изпълнителният орган на читалището е настоятелството, което се състои най-малко от трима членове, избрани за срок от три години от Общото събрание.

/2/ Членовете на настоятелството:

* не трябва да имат роднински връзки по права и съребрена линия до четвърта степен помежду си, с членовете на проверителната комисия и щастните служители на читалището; да нямат конфликт на интересите по „Закона за разкриване и предотвратяване на конфликт на интереси“;
* да не са осъдени на лишаване от свобода за умишлени престъпления от общ характер;
* да не са следствени или подсъдими към момента на избора.

/3/ За обстоятелствата по ал. 2 всички членове на настоятелството попълват декларация. Декларациите се обявяват на интернет страницата на читалището.

Чл. 22. /1/ Настоятелството само определя реда на своята работа. То заседава най-малко веднъж месечно и е законно, ако на заседанието присъстват половината плюс един от членовете му.

/2/ Настоятелството:

1. свиква общото събрание;
2. осигурява непосредственото ръководство на читалищната дейност;
3. взема решения относно цялостната организация на читалищната дейност;
4. осигурява изпълнението на решенията на Общото събрание;
5. подготвя и внася в Общото събрание проект за бюджета, упражнява го и отчита изпълнението му пред Общото събрание;
6. одобрява щата на читалището и дава съгласието си за сключване на договори с извънщатни сътрудници на читалището;
7. назначава и освобождава организационния секретар на читалището и утвърждава длъжностната му характеристика.

/3/ За своята дейност членовете на настоятелството не получават възнаграждение. При участитето им в прояви, заседания, съвещания и други подобни прояви, имат право на командировъчни, в размери определени от Наредбата на командировките в страната и чужбина.

Чл. 23. Председателят на читалището е член на настоятелството и се избира от Общото събрание за срок от три години. Председателят непосредствено организира и ръководи цялостната дейност на настоятелството и читалището, съобразно ЗНЧ, Устава и решенията на Общото събрани

Чл. 24. /1/ Председателят представлява читалището пред трети лица.

/2/ Председателят подписва всички документи издавани от читалището и всички договори, по които читалището е страна.

/3/ Свиква и ръководи заседания на настоятелството и председателства Общото събрание.

/4/ Отчита дейността си пред Настоятелството.

/5/ Сключва и прекратява трудовите договори със служителите, съобразно бюджета на читалището и въз основа на решение на настоятелството.

Чл. 25. За правомощията по чл. 24, Председателят има право да упълномощи организационния секретар на читалището или друг член на настоятелството.

Чл. 26. /1/ Организационният секретар на читалището:

1. организира изпълнението на решенията на настоятелството, включително решенията за изпълнение на бюджета;
2. организира текущата основна и допълнителна дейност;
3. отговаря за работата на щатния и хонорувания персонал;
4. изпълнява делегираните му от Председателя пълномощия.

/2/ Организационният секретар трябва да отговаря на изискванията на Чл.21, ал.2 и 3 от настоящия устав, и не може да бъде съпруг/съпруга на Председателя на читалището.

Чл. 27. Организационният секретар на читалището работи като щатен служител. Неговите права и задължения се определят от Настоятелството и длъжностната му характеристика.

Чл. 28. Организационният секретар на читалището се назначава по трудов договор от Председателя на настоятелството.

Чл. 29. Проверителната комисия се състои от най-малко трима члена, избрани за срок от три години от Общото събрание. Проверителната комисия избира от своите членове председател и определя реда на своята работа. Председателят на проверителната комисия може да участва в работата на настоятелството без право на глас.

Чл. 30. Членове на проверителната комисия не могат да бъдат лица, които са в трудово-правни правоотношения с читалището или са роднини на членове на настоятелството, на председателя или на секретаря по права линия, съпрузи, братя, сестри и роднини по сватовство от първа степен.

Чл. 31. Проверителната комисия осъществява контрол върху дейността на настоятелството, председателя и секретаря на читалището по спазване на закона, устава и решенията на Общото събрание. При констатирани нарушения проверителната комисия уведомява Общото събрание на читалището, а при данни за извършено престъпление – и органите на прокуратурата.

**ГЛАВА ПЕТА**

**ИМУЩЕСТВО И ФИНАНСИРАНЕ**

 Чл. 32. Имуществото на читалището се състои от право на собственост и от други вещни права, вземания, ценни книжа, други права и задължения.

 Чл. 33. Читалището набира средства за своята дейност от:

1. членски внос;
2. субсидия от държавния и общинския бюджет;
3. културно-просветна и информационна дейност;
4. наеми от движимо и недвижимо имущество;
5. други приходи.

Чл. 34. Читалището не може да продава недвижими имоти, които представляват предоставената му за ползване общинска или държавна собственост, както и да учредява ипотека върху тях.

Чл. 35. Движими вещи могат да бъдат продавани, залагани, бракувани или заменени с по-доброкачествени само по решение на настоятелството.

**ГЛАВА ШЕСТА**

**ПРЕКРАТЯВАНЕ**

 Чл. 36. Читалището може да бъде прекратено по решение на Общото събрание вписано в регистрите на СГС и по реда на чл. 27 от Закона за народните читалища.

**ГЛАВА СЕДМА**

**ЗАКЛЮЧИТЕЛНИ РАЗПОРЕДБИ**

 Чл. 37. Читалището има свой кръгъл печат с надпис Народно читалище „Паисий Хилендарски, кв. Редута - 2007“.

 Чл. 38. Празници на читалището са 24 май и Денят на народните будители.

 Чл. 39. За всички неуредени в този Устав отношения се прилага Закона за народните читалища и действащите в страната нормативни актове.

 Промяната на чл. 1 и чл. 3 от Устава на читалището – седалището и адреса на управление, се извършва въз основа на решение на Общото събрание на читалищните членове, взето на 17.10.2022, и във връзка с Заповед РД – 565 – 3/17.08.2010 г. на Столична община с която е учредено правото на безвъзмездно ползване на сграда общинска собственост на НЧ „Паисий Хилендарски, кв. Редута - 2007“, находяща се в гр. София, р-н „Слатина“, ул. „Иларион Драгостинов“ № 17-19; Договор между СО и същото читалище за учредяване на безвъзмездно право на ползване върху недвижим имот – частна общинска собственост сключен на 12 октомври 2010 г № РД-565-6/12.10.2010 г.; Заповед на СО № СОА16-РД65-1/01.03.2016 г.

 Настоящият Устав е приет от Общото събрание на НЧ „ Паисий Хилендарски, кв. Редута – 2007“ на 17.10.2022 г. и отменя Устава на читалището приет от Общото събрание на читалищните членове, проведено на 11.05.2010 г.

 Председател:

 / Кръстина Кр. Георгиева /